** Obec Trnovec nad Váhom**

Materiál č. 1 na 26. zasadnutie Obecného zastupiteľstva v Trnovci nad Váhom dňa 10.07.2017

K bodu programu 2:**„** **Správa o plnení uznesení obecného zastupiteľstva“**

**1. Dôvodová správa**

***Predkladá:*** *Ing. Július Rábek, starosta obce*

**Dôvodová správa k materiálu č. 1 na 26. zasadnutie OZ v Trnovci nad Váhom**

**Správa o plnení uznesení obecného zastupiteľstva predložená na 26. zasadnutí obecného zastupiteľstva v roku 2017 dňa 10. júla 2017**

**Uznesenie OZ č. 229/2017 bod 1 zo dňa 19. júna 2017**

Obecné zastupiteľstvo v Trnovci nad Váhom

1. **berie na** vedomie informáciu o pripravovaných investičných akciách a **navrhuje** počkať na výsledok verejnej súťaže na dodávateľa ,,technický dvor“. Prerokuje sa to na najbližšom zasadnutí obecného zastupiteľstva.

**Plnenie:** Dňa 26.06.2017 sa uskutočnilo otváranie ponúk ohľadom verejnej súťaže na dodávateľa stavby „Technický dvor a dvor údržby Trnovec nad Váhom“ časť „Ostatné“. V rámci tohto otvárania ponúk sa kontrolovalo splnenie podmienok v účasti súťaži uchádzačmi, ktorí predložili svoje ponuky. Na vyhlásenú verejnú súťaž podalo svoje ponuky celkovo 6 spoločností. Dňa 10.7.2017 o 8:00 dôjde k otváraniu obálok, ktorých súčasťou sú už jednotlivé a konkrétne cenové ponuky od predmetných spoločností. Za člena komisie danej súťaže bol delegovaný aj p. poslanec R. Láng. O výsledku tohto otvárania a o bližších informáciách bude obecné zastupiteľstvo informované na 26. zasadnutí OZ, ktoré sa bude konať dňa 10.7.2017.

**Uznesenie obecného zastupiteľstva je splnené.**

**Uznesenie OZ č. 244/2017 bod 1 zo dňa 19.júna 2017**

Obecné zastupiteľstvo v Trnovci nad Váhom

1. **berie na vedomie** žiadosť o prešetrenie realizácie výstavby od p. E. Novelinkovej a **doporučuje** starostovi obce riešiť problém k spokojnosti sťažovateľky

**Plnenie:** Starosta obce, Ing. Rábek, sa v zmysle uznesenia skontaktoval s obyvateľkou p. Novelinkovou vo veci prekonzultovania jej žiadosti. Záležitosť bola oboma stranami osobne prerokovaná, došlo k stretnutiu aj s dopravným inžinierom, stavebným dozorom a dodávateľskou firmou, kde sa podarilo nájsť riešenie situácie k spokojnosti sťažovateľky.

**Uznesenie obecného zastupiteľstva je týmto splnené.**